CELEX: 62009CN0066
Language: fi
Date: 2009-02-16 00:00:00
Title: Asia C-66/09: Ennakkoratkaisupyyntö, jonka Lietuvos Aukščiausiasis Teismas (Liettuan tasavalta) on esittänyt 16.2.2009 – Kirin Amgen, Inc. v. Lietuvos Respublikos valstybinis patentų biuras

18.4.2009   
            
            
               FI
            
            
               Euroopan unionin virallinen lehti
            
            
               C 90/17
            
         Ennakkoratkaisupyyntö, jonka Lietuvos Aukščiausiasis Teismas (Liettuan tasavalta) on esittänyt 16.2.2009 – Kirin Amgen, Inc. v. Lietuvos Respublikos valstybinis patentų biuras
   (Asia C-66/09)
   2009/C 90/27
   Oikeudenkäyntikieli: liettua
   
      Ennakkoratkaisua pyytänyt tuomioistuin
   
   Lietuvos Aukščiausiasis Teismas
   
      Pääasian asianosaiset
   
   
      Kantaja: Kirin Amgen, Inc.
   
      Vastaaja: Lietuvos Respublikos valstybinis patentų biuras
   
      Ennakkoratkaisukysymykset
   
   
               1)
            
            
               Onko asetuksen N:o 1768/92 (1) 19 artiklan 2 kohdassa tarkoitetuksi tämän asetuksen voimaantulopäiväksi katsottava Liettuan osalta päivä, jolloin kyseinen maa liittyi Euroopan unioniin?
            
         
               2)
            
            
               Jos ensimmäiseen kysymykseen vastataan myöntävästi, mikä on asetuksen N:o 1768/92 19 artiklan ja 7 artiklan välinen suhde kuuden kuukauden määräaikaa laskettaessa ja kumpaa näistä säännöksistä on tässä asiassa sovellettava?
            
         
               3)
            
            
               Tuliko Euroopan yhteisössä myönnetty myyntilupa voimaan Liettuan tasavallassa varauksettomasti sinä päivänä, jolloin tämä maa liittyi Euroopan unioniin?
            
         
               4)
            
            
               Jos kolmanteen kysymykseen vastataan myöntävästi, voidaanko myyntiluvan voimaantulo rinnastaa sen myöntämiseen asetuksen N:o 1768/92 3 artiklan b alakohtaa sovellettaessa?
            
         
      (1)  Lääkkeiden lisäsuojatodistuksen aikaansaamisesta 18.6.1992 annettu neuvoston asetus (ETY) N:o 1768/92 (EYVL L 182, s. 1).